Leon Russell

Leon Russell (født Claude Russell Bridges; 2. april 1942 i Lawton i delstaten Oklahoma i USA, død 13. november 2016 i Nashville i Tennessee) var en amerikansk sanger, låtskriver, pianist, gitarist og arrangør. Russell var mest kjent som studiomusiker, og spilte med musikere som Jerry Lee Lewis, Phil Spector, J.J. Cale og The Rolling Stones. Hans solokarriere strakk seg over genre som rock, blues og gospel.

Biografi
Leon Russel begynte sin musikalske karriere i en alder av 14 år og ved lyve på alderen for å kunne spille på konsert i en nattklubb sammen Ronnie Hawkins bak Jerry Lee Lewis. To år senere, etter å ha bosatt seg i Los Angeles, studerte han gitar med James Burton, og spilte samtidig med Dorsey Burnette og Glen Campbell.

Etter å ha blitt en del av Phil Spectors studiogruppe spilte Russell på mange av de mest populære hitsangene på 1960-tallet, inkludert for The Byrds, Gary Lewis & the Playboys, og Herb Alpert. Han fungerte også Snuff Garretts assistent på tallrike produksjoner. Russell bygde opp sitt eget innspillingsstudio i 1967 og spilte inn sin første plate, Look Inside the Asylum Choir, i samarbeid med Marc Benno.

Hans først selvskrevne hitsang var for Joe Cockers «Delta Lady» i 1970, og Russell organiserte Cockers Mad Dogs and Englishmen-turne. Kort tid etter slapp han selv sitt andre album, Leon Russell, som hadde den populære sangen «A Song for You».

I løpet av 1960- og 1970-tallet hadde Russell en stor herskapsbolig i Tulsa i nærheten av Woodward Park, noe som var en stor attraksjon for de tenåringene som vokste opp i nabolaget. Han eide også det beryktete Church Recording Studio der på 3. gate, et møtested for Russell og mange av hans venner. Studioet er nå eid av Glen Mitchell og Russells tidligere innspillingsleder Steve Ripley fra country-bandet The Tractors, men fortsatt spiller Russell inn musikk der. Russell eier også et stort hjem ved Grand Lake i nordøstlige Oklahoma hvor han også hadde et privat innspillingsstudio som har blitt benyttet av mange berømte navn, inkludert medlemmer av The Beatles.

I 1971 spilte Russell på George Harrisons The Concert for Bangladesh hvor han framførte en minneverdig utgaver av sanger som «Jumpin' Jack Flash» og «Young Blood». Etter å ha spilt inn musikk sammen med B.B. King, Eric Clapton, og Bob Dylan dro han på turne sammen med The Rolling Stones. Etter å ha fokusert på sin egen karriere nådde hans album Carny andreplassen på hitlistene, men de to påfølgende albumene gjorde det ikke tilsvarende bra.

I løpet av 1970-tallet fortsatte Russell å dukke opp i Tulsa og spille på Paradise Club og andre steder. Han overrasket tilhengerne en gang med spontan konsert med Flash Eddy and the Eclectics på Paradise Club.

Hans album Will O' the Wisp fra 1975 var ganske kommersielt suksessfullt, også hans singel «Lady Blue». Senere samme år giftet Russell seg med Mary McCreary, et tidligere medlem av Sly & the Family Stones bakgrunnskor Little Sister. De to samarbeidet på The Wedding Album i 1976 og Russell skrev «This Masquerade» som skaffet George Benson prisen Grammy Award. I 1977 gjorde Russell og McCreary nok et album sammen, og i 1979 jobbet han sammen med Willie Nelson. Han tilbrakte de neste to årene på turne sammen med New Grass Revival, og slapp ytterligere to album før plateselskapet gikk konkurs. I flere år holdt han seg utenfor medienes oppmerksomhet, men slapp Anything Can Happen i 1992, og ytterligere to album i 1998 og 1999. Russell fortsetter å turnere i en alder av 72 år sammen med sin faste bassist, Jack Wessel, som har spilt sammen med ham i over 34 år.

Plateutgivelser

Referanser

Eksterne lenker   
 
 
 

Gitarister fra USA
Låtskrivere fra USA
Pianister fra USA
Sangere fra USA
Studiomusikere fra USA
Personer fra Comanche County i Oklahoma
Personer fra Tulsa County i Oklahoma
Medlemmer av Rock and Roll Hall of Fame